Техникалық ерекшелік
микробиологиялық қауіпсіздік боксін аттестаттау және сынау жөніндегі көрсетілетін қызметтерге
1 Жалпы мәліметтер
Көрсетілетін қызметтің атауы: микробиологиялық қауіпсіздік боксін сертификаттау (аттестаттау, сынау). Қызметтер өлшеу нәтижелерін ресімдей отырып, жабдықтың техникалық жай-күйін тексеруді және оны сынауды көздейді.
Көлемі: 1 бокс. Сынақ объектісінің өлшем бірлігі: дана.
2 Көрсетілетін қызметтердің құрамы және оларға қойылатын техникалық талаптар
1. Жабдықтың жалпы техникалық жай-күйін тексеру.
2. Жабдықтың инженерлік коммуникацияларға қосылуын тексеру.
3. Жабдықтың электр жүйелері мен авариялық сигнал беру жүйесінің жұмысқа қабілеттілігін тексеру.
4. Жабдықтың сору жүйесіне қосылуын тексеру (бар болған жағдайда).
5. Жабдық жұмыс істеген кезде пайда болатын орныққан ауа ағындарының жылдамдығы мен шығынын ISO 14644-3 және EN 12469 нормаларына қатаң сәйкестікте тексеру.
Тексеру үшін өлшеу диапазоны 0 м/с-тан басталатын, ажырату қабілеті 0,1 м/с болатын анемометр пайдаланылуы тиіс.
6. Бөлшектер есептегішін және бөлшектерінің өлшемі 0,3 мкм-ден басталатын аэрозоль бөлшектерінің генераторын пайдалана отырып, HEPA сүзгілерінің бүтіндігін ISO 14644-3 EN және Р ЕН 12469-2010 нормаларына қатаң сәйкестікте тексеру.
7. Орныққан ауа ағындарының қозғалысын тексеру (түтін/бу көмегімен визуализациялау).
8. Ультракүлгін сәулеленудің қарқындылығын және биологиялық қауіпсіздік шкафы (БҚШ) бетінің жарықтануын сынау.
9. Өлшеу нәтижелерін тіркей отырып, техникалық жай-күйді бақылау жұмыстарының актісін және егжей-тегжейлі хаттамасын ресімдеу және келісу. Хаттамада пайдаланылған аспаптар туралы мәліметтер қамтылуы тиіс.
Хаттамаға аспаптардың метрологиялық сипаттамаларын бақылаудан өткенін растайтын куәліктердің көшірмелері қоса берілуі тиіс.
Жұмыстар ISO 14644-3, EN 12469 нормаларына және жабдықтың пайдалану құжаттарында көрсетілген зертханалық жабдықты өндіруші кәсіпорынның талаптарына қатаң сәйкестікте орындалады.
3 Жұмыстарды орындауға қойылатын талаптар
Жұмыстар ISO 14644-3, EN 12469 нормаларына және жабдықтың пайдалану құжаттарында көрсетілген зертханалық жабдықты өндіруші кәсіпорынның талаптарына қатаң сәйкестікте орындалуы тиіс.
Сынақ жүргізу кезінде сыналатын жабдықтың паспорттары ұсынылуы тиіс.
4 Орындаушыға қойылатын талаптар
Жұмыстарды аккредиттелген сынақ зертханасы болып табылатын компания жүргізуі тиіс. Аккредиттеу саласы мыналарды қамтуы тиіс: таза аймақтар; таза үй-жайлар; I, II және III сыныпты микробиологиялық қауіпсіздік бокстері; ламинарлық бокстер; сору және беру желдету жүйелерінің ауаны тазарту сүзгілері.
5 Қызметтер көрсету кезінде қолданылатын жабдыққа қойылатын талаптар
Микробиологиялық қауіпсіздік боксін аттестаттау (сынау) кезінде Өнім беруші мынадай жабдықтың қолданылуын қамтамасыз етуі тиіс:
Люксметр — УК-радиометр.
Термоанемометр.
Аэрозоль бөлшектерінің есептегіші.
Өлшеу нүктелерін анықтауға арналған өлшеу сызғышы.
Ауа тестері.
Аэрозоль бөлшектерінің генераторы.
Сынақтар кезінде пайдаланылатын барлық қосалқы жабдық Қазақстан Республикасында тіркелген және қолданыстағы салыстырып тексеруі болуы тиіс.
Пайдаланылған аспаптар туралы мәліметтер және олардың метрологиялық сипаттамаларын бақылаудан өткенін растайтын куәліктердің көшірмелері қызметтер көрсету нәтижелері бойынша хаттаманың құрамында ұсынылады.
6 Нәтижелерді ресімдеуге қойылатын талаптар
Жұмыстардың нәтижелері бойынша өлшеу нәтижелерін тіркей отырып, жабдықтың техникалық жай-күйін бақылау жұмыстарының актісі және егжей-тегжейлі хаттамасы ресімделіп, келісілуі тиіс.
Хаттамада пайдаланылған аспаптар туралы мәліметтер қамтылуы тиіс. Хаттамаға аспаптардың метрологиялық сипаттамаларын бақылаудан өткенін растайтын куәліктердің көшірмелері қоса берілуі тиіс.
